Diari Oficial de la Generalitat Valenciana


Sumari del DOGV 4230, del 17-04-2002 (2002/3745)

RESOLUCIÓ de 5 d'abril de 2002, del conseller d'Obres Públiques, Urbanisme i Transports, recaiguda en l'expedient sobre el Programa d'Actuació Integrada del Sector Urbanitzable Penya Roja, de Pego (Alacant).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3745


Data del document
:   05-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pego
    * pla d'urbanisme

RESOLUCIÓ de 5 d'abril de 2002, del conseller d'Obres Públiques, Urbanisme i Transports, recaiguda en l'expedient sobre el Programa d'Actuació Integrada del Sector Urbanitzable Penya Roja, de Pego (Alacant). [2002/3745]
  
Vista la sol·licitud formulada el 22 de març de 2002, per a la inscripció del PAI Penya Roja, de Pego, aprovat i adjudicat a favor de la Urbanizadora Penya Roja, SL, per acord de l'Ajuntament de 4 d'octubre de 2001, i tenint en compte els següents,
  
I. Antecedents de fet
  
A) Que, amb data 1 de juny de 2001, el director general d'Urbanisme i Ordenació Territorial d'aquesta Conselleria va expedir la cèdula d'urbanització (model ordinari) per al desenvolupament de la Unitat d'Execució del Sector Urbanitzable Penya Roja, de Pego, del qual té una superfície total de 1.987,981,6 m², i s'inclou una superfície de 410.101 m² de sòl dotacional esportiu, de conformitat amb el PGOU de Pego, de 1998.
  
Segons l'escrit el Servei Territorial d'Urbanisme d'Alacant de data 27 de març de 2002, es desprén que en la dita cèdula d'urbanització es van fer constar les observacions següents:
  
1. Haurà de garantir-se la continuïtat del camí rural tal com va indicar l'Ajuntament de Sagra en l'informe de 12 de març de 2001.
  
2. Esmenar l'errada advertida en la memòria del Pla General contradictori amb la fitxa de planejament del sector respecte a l'Índex d'Edificabilitat Bruta (IEB), en aquest cas l'Ajuntament de Pego haurà de procedir a l'oportuna correcció amb anterioritat a l'aprovació del Pla Parcial corresponent, i que es donarà compte al Servei Territorial Urbanisme d'Alacant.
  
3. No hi ha informe de la Diputació Provincial d'Alacant respecte de la carretera CV-728, abans de l'aprovació del Pla Parcial.
  
B) Amb data 3 d'agost de 2001, es va rebre en el Servei Territorial d'Urbanisme d'Alacant un informe de la Diputació Provincial d'Alacant de caràcter desfavorable respecte de la CV-728, fins que no s'esmenaren les deficiències assenyalades en el dit informe. Cosa que es va comunicar a l'Ajuntament de Pego el dia 8 d'octubre de 2001, i s'assenyalava que el dit informe s'hauria de tindre en compte per a l'aprovació i l'adjudicació del Pla Parcial i el corresponent PAI.
  
C) Amb data 22 de març de 2002, té entrada en el Servei Territorial d'Alacant la sol·licitud d'inscripció del PAI, Penya Roja, de Pego, aprovat el 4 d'octubre de 2001 (que incorpora el Pla Parcial, projecte d'urbanització i de reparcel·lació).
  
D) Amb data 27 de març de 2002, el Servei Territorial d'Alacant informa ?sense perjudici d'un estudi més detallat de la documentació-, el següent:
  
1. Que el Pla Parcial aprovat per l'Ajuntament de Pego no s'ajusta amb exactitud a allò que s'ha informat per l'Ajuntament de Sagra respecte de la continuïtat de ?camí rural?.
  
2. Que no s'ha donat compte a la CTU d'Alacant de l'esmena prèvia de l'errada advertida sobre l'IEB en la memòria Pla General de Pego respecte de la fitxa de planejament del sector urbanitzable Penya Roja abans de l'aprovació del Pla Parcial.
  
3. Que no s'han esmenat les deficiències assenyalades en l'informe de la Diputació d'Alacant, sobre l'afectació negativa del Pla Parcial respecte a la carretera CV-728.
  
4. Que el ple de l'Ajuntament de Pego, de data 4 d'octubre de 2001, va aprovar el PAI Penya Roja i el va adjudicar amb un vot només favorable del portaveu del Grup Independent, amb, sembla ser, el consentiment tàcit de la resta dels membres del grup.
  
5. Que del conveni urbanístic integrant del referit PAI, subscrit amb data 20 de març de 2002 per l'Ajuntament de Pego amb l'entitat urbanitzadora Penya Roja, SL, ha desaparegut la clàusula 8a que figurava en la ?Proposta de conveni- firmada per l'Ajuntament i per l'empresa urbanitzadora sobre la concessió per un termini de 60 anys per a l'explotació del camp de golf dotacional públic sobre terrenys de la Xarxa Primària de Dotacions Públiques (afectes al patrimoni municipal del sòl) a favor de la citada mercantil, així com el compromís i l'obligació d'expropiar 150.00 m² de sòl confrontant amb el camp de golf mitjançant l'expropiació per a equipament d'aquest.
  
També, s'informa pel citat Servei Territorial que en la documentació aportada no consta l'existència de Declaració d'Impacte Ambiental per a la construcció del referit camp de golf, com també que en la fitxa de planejament i gestió del sector Penya Roja, del vigent Pla General de Pego, es preveu una àrea de zona dotacional esportiva, amb caràcter local ubicada en la zona delimitada en la documentació gràfica. No obstant això, en els plans BT-2 (classificació de sòls zona terme) i BT-3 (ordenació estructural zona terme) la dita zona figura amb la llegenda de ?Xarxa Primària de Dotacions- i en el BT-1 (qualificació sòls zona terme) es dibuixa la dita zona esportiva com a equipament Penya Roja. Sense que en cap altre lloc escrit del Pla General conste com a element de la xarxa primària dotacional.
  
Finalment, cal assenyalar que ni en la sol·licitud de la cèdula d'urbanització per al desenvolupament urbanístic del sector Penya Roja, ni en la documentació gràfica i escrita -aportada de la corresponent unitat d'execució única del referit sector de sòl urbanitzable(visada de conformitat amb l'expedició de la CU-2001-0085, de data 1 de juny de 2001, es fa constar l'existència de la construcció d'un camp de golf concret en el dit sector.
  
II. Fonaments de dret
  
1. Importa assenyalar, primer que res, que d'acord amb la legislació mediambiental valenciana no es pot aprovar administrativament un projecte per a la construcció d'un camp de golf sense la declaració prèvia favorable del seu impacte ambiental que ha d'emetre la Conselleria de Medi Ambient, així ho preceptua expressament el reglament per a l'execució de la Llei de la Generalitat Valenciana 2/1989, de 3 de març, d'Impacte Ambiental, aprovat per Decret 162/90, de 15 d'octubre, del Consell de la Generalitat Valenciana, que preveu en l'annex I dins del capítol I d'agricultura i zoologia, en l'apartat K) ?Els projectes de transformació a camps de golf de terrenys seminaturals, naturals o incultes?, i s'han de subjectar a l'avaluació corresponent del seu impacte ambiental positiu. Màximament quan no s'ha previst específicament per al sector urbanitzable Penya Roja la construcció d'un camp de golf, en el vigent PGOU de Pego de 1998, i, en conseqüència, no s'ha fet l'avaluació mediambiental corresponent, per desconéixer que s'anava a construir aquesta classe de terreny esportiu. En efecte, el PGOU de Pego en el document escrit relatiu a la fitxa de planejament i gestió preveu genèricament una ?zona dotacional esportiva, amb caràcter local ubicada en la zona delimitada en la documentació gràfica?, per la qual cosa en funció de quin projecte concret d'instal·lació esportiva es pretenga desenvolupar urbanísticament en la dita zona s'ha d'estar d'acord amb el que dispose la legislació específica en cada cas aplicable, i en aquest cas ?obvi és- la Llei i el Reglament d'Impacte Ambiental.
  
Dit això, resulta que el programa d'actuació integrada Penya Roja, aprovat i adjudicat per l'Ajuntament de Pego el dia 4 d'octubre de 2001, la inscripció del qual se sol·licita en el Registre de Programes i Agrupacions d'Interés Urbanístic del Servei Territorial Urbanisme d'Alacant d'aquesta Conselleria d'Obres Públiques, Urbanisme i Transports, no té la preceptiva Declaració d'Impacte Ambiental ja que comporta un projecte concret de transformació del sòl a camp de golf, per la qual cosa d'entrada incompleix de manera manifesta la legislació mediambiental aplicable a la Comunitat Valenciana, a més de les altres deficiències assenyalades en l'antecedent de fet D) d'aquesta resolució. De manera que de conformitat amb el que estableix l'article 49.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, procedeix la denegació de la inscripció del mencionat programa en el Registre de Programes i Agrupacions d'Interés Urbanístic d'aquesta Conselleria, amb els efectes previstos en el citat precepte legal, i en conseqüència, requerir l'Ajuntament de Pego perquè, en el termini d'un mes, anul·le i deixe sense efecte el PAI Penya Roja, aprovat i adjudicat amb data 4 d'octubre de 2001, i se li adverteix que en cas d'incompliment del que requereix aquesta administració procedirà a impugnar el dit acord municipal davant de la Jurisdicció Contenciosa Administrativa, de conformitat amb el que disposa la vigent legislació del règim local espanyol.
  
2. Vist que des del moment en què es va concedir la cèdula d'urbanització per al sector Penya Roja, de Pego (exp. CU-2001-0085) fins a la data en què se sol·licita la inscripció del precitat programa, s'ha concretat l'ús especial esportiu ?ja que s'inclou en el dit PAI el corresponent Pla Parcial i el projecte d'urbanització per a la construcció d'un camp de golf en terrenys dotacionals esportius(que si s'hagués conegut a la data d'expedició de la cèdula d'urbanització d'1 de juny de 2001, l'atorgament d'aquesta haguera requerit d'un ?estudi de satisfacció de la demanda d'aigua?, a més de la corresponent Declaració d'Impacte Ambiental positiva, cal concloure que la dita cèdula d'urbanització no correspon a aquest programa aprovat per l'Ajuntament de Pego, la inscripció del qual en el registre de programes d'aquesta Conselleria se sol·licita, per la qual cosa donades les circumstàncies sobrevingudes que si s'haguera conegut s'hauria justificat l'expedició d'una cèdula d'urbanització distinta a l'atorgada s'ha d'entendre aquesta per no donada. A més, fins i tot per al cas que es considerara que aquesta cèdula d'urbanització empara el citat programa, caldria entendre que tant l'acte d'expedició de la cèdula d'urbanització concedida com el programa aprovat serien nuls de ple dret, de conformitat amb el que disposa l'article 62. F) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (segons la redacció donada per la Llei 4/1999, de 13 de gener). En conseqüència, procedeix deixar sense efecte la cèdula d'urbanització de l'1 de juny de 2001 atorgada pel director general d'Urbanisme i Ordenació Territorial per al PAI Penya Roja, aprovat per Ajuntament de Pego amb data 4 d'octubre de 2001.
  
3. El conseller d'Obres Públiques, Urbanisme i Transports és l'autoritat competent per a l'adopció de la present resolució de conformitat amb el que estableix el Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en relació amb el Decret 201/2001, de 18 de desembre, aquests dos del Govern Valencià.
  
En virtut d'això, a proposta del director general Urbanisme i Ordenació Territorial, resolc:
  
Primer
  
Denegar la inscripció en el Registre de Programes i Agrupacions d'Interés Comunitari del Programa d'Actuació Integrada del Sector Urbanitzable Penya Roja, de Pego, aprovat per l'Ajuntament de Pego per Acord de 4 d'octubre de 2001, de conformitat amb el que determina l'article 49.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
Deixar sense efecte la cèdula d'urbanització expedida pel director general d'Urbanisme i Ordenació Territorial d'aquesta Conselleria, amb data 1 de juny de 2001, per a la Unitat d'Execució Única del Sector Penya Roja de sòl urbanitzable no detallat del Pla General del municipi de Pego (exp. CU-2001-0085).
  
Tercer
  
Requerir l'Ajuntament de Pego perquè, en el termini màxim d'un mes, anul·le i deixe sense efecte l'Acord municipal adoptat el 4 d'octubre de 2001, pel qual es va aprovar i va adjudicar el Programa d'Actuació Integrada del Sector Penya Roja del seu Pla General, per infringir l'ordenament jurídic, d'acord amb el que estableix l'article 65 de la Llei 7/1985, de 2 d'abril, Reguladora de les Bases del Règim Local (segons la redacció donada per la Llei 11/1999, de 21 d'abril), en relació amb el que disposa l'article 49.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Se li adverteix que, transcorregut el dit termini assenyalat comptador des de l'endemà de la notificació de la present resolució, sense que es tinga constatació en aquesta Conselleria del fidel compliment d'allò que s'ha requerit, es procedirà a impugnar el referit acord municipal davant del Tribunal Superior de Justícia de la Comunitat Valenciana, amb sol·licitud cautelar de suspensió dels efectes jurídics del dit acord municipal, de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
  
Quart
  
Publicar la present resolució en el Diari Oficial de la Generalitat Valenciana, per a coneixement general.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.